kardosdrur/scandi-wiki huggingface dataset:
Jens William Kruse

Jens William Kruse (født, 1775 i København, døbt 19. juni, død 16. februar 1823 sammesteds) var en dansk skuespiller. Han var svigerfar til Jørgen Roed.

Han debuterede 25. april 1797 på Det kongelige Teater som smeden Bastian i De forliebte Haandværksfolk og fik snart et meget omfattende repertoire. Han karakteriserede i brede linjer både komiske og tragiske figurer, myndige prælater i dramaet og dumme tjenere eller naragtige gamlinge i komedien, og syngestykket var hans speciale. Han optrådte sidste gang 10. maj 1823 som poeten i Barselstuen. 

Han var en sammensat kunstnernatur, tidlig forfalden, grov i sin optræden og uden forbindelse med det intellektuelle liv; i dansk teaterhistorie er han et eksempel på, at den medfødte sceniske begavelse kan gøre sig gældende med adel og vælde, selv om den bor i en ukultiveret personlighed.

Kilder

Eksterne henvisninger 

  

Teaterskuespillere fra Danmark
Danskere i 1700-tallet
Danskere i 1800-tallet
Forsorgscenter

Forsorgscenter var en regional administrative enhed under Statens Åndssvageforsorg 1959 - 1980. Danmark var opdelt i 10 forsorgscentre, som hver rummede en centralinstitution og decentrale lokalinstitutioner, skoler, børnehaver, pensionater og beskyttede værksteder. Forsorgscentret var ledet af Centerledelsen, som bestod af en overlæge, økonomiinspektøren, sociallederen og undervisningslederen. En vis form for regionalt tilsyn blev forestået af et Lokalt vejledende råd, som repræsenterede amtsrådet og faglige organisationer.

Efter særforsorgens udlægning i 1980 overgik forsorgscentrenes funktioner til amterne.

Henvisninger

 

Socialpolitik
Velfærdssamfundet
Etableret i 1959
Ophørt i 1980
Lars Fruergaard Jørgensen

Lars Fruergaard Jørgensen (født 29. november 1966, Skals) er en dansk erhvervsmand, der er nuværende administrerende direktør for Novo Nordisk. Han overtog stillingen ved årskiftet til 2017 fra Lars Rebien Sørensen.

Uddannelse og karriere 
Jørgensen gik på Viborg Katedralskole, hvor han blev student i 1985, og han blev herefter uddannet på Handelshøjskolen i Århus med et halvt år på San Francisco State University i Californien, og han blev færdig i 1991.

I 1994 blev han ansat i finansafdelingen i Novo Nordisk, og han blev her frem til 2001, hvor han blev udnævnt til Vice President med ansvar for finans og IT i Japan og Oceanien. I den forbindelse flyttede han med familien til Tokyo. I 2004 flyttede han tilbage til Danmark, og i 2013 blev han ansat som koncerndirektør med ansvar for kvalitet. Året efter blev hans område udvidet til også at dække Corporate Development.

I september 2016 blev det meldt ud, at han ville overtage topposten i Novo Nordisk, efter at Sørensen havde meldt ud, at han trak sig med årets udgang. Den anden kandidat til stillingen var Jacob Riis, der havde ansvar for det amerikanske marked, og han valgte at opsige sin stilling i begyndelsen af 2017, hvorefter han blev direktør for Falck.

Jørgensen har også siddet med i flere bestyrelser, heriblandt Innate Pharma i Frankrig, Harno Invest, NNIT og NNE Pharmaplan, hvor han er formand.

Hæder 
2019: Dannebrogordenen
2020: Årets leder, der uddeles af organisationen Lederne

Referencer 

Erhvervsfolk fra Danmark
Novo Nordisk
Oluf Bang (forfatter)

Oluf Bang (født 22. august 1882, død 28. oktober 1959) var en dansk forfatter og jurist.

Bang blev cand.jur. i 1905, var ansat i Arbejdsministeriet 1909-1920 og 1922-1928, dommer 1920-22 og teaterinstruktør ved Statsradiofonien. Bang skrev romanen Byen (1924) med motiver fra Københavns overklasseliv samt en række skuespil, både historiske og moderne, præget af en sikker teknik. De mest betydningsfulde blev opført på Dagmarteatret og Det Kongelige Teater, herunder Dommeren (1925), Kvinden paa Fyrre (1927), Ære (1927), Fru September (1933), Judas (1935) og Gudernes Gave (1943).

Bang skrev også flere succesfulde hørespil og blev som leder af DR's teaterafdeling betydningsfuld for repertoirets høje niveau. Bang optrådte også som gæsteinstruktør i svensk radio.

Referencer

Litteratur 
 Svensk uppslagsbok, 2. oplag, 1947

Eksterne henvisninger 
 

Dansksprogede forfattere fra Danmark
Dramatikere fra Danmark
Dommere fra Danmark
Ansatte i DR
Personer i Kraks Blå Bog (afdøde)
Monte-Carlo Country Club

Monte-Carlo Country Club er en privat tennisklub, der på trods af dens navn ikke ligger i Monte Carlo i Monaco men umiddelbart nordøst for grænsen i Roquebrune-Cap-Martin i departementet Alpes-Maritimes i Frankrig. Med et indmeldelsesgebyr på 7.000 € og et årligt kontingent på 1.370 € (pr. 2017) er det en af de mere eksklusive klubber af sin slags.

Klubben råder bl.a. over 21 grusbaner, hvoraf ni er forsynet med kunstig belysning og to er overdækkede, samt to hardcourt-baner til tennis. Alle 23 baner er i brug året rundt og er anlagt på terrasser med udsigt over Middelhavet. Klubben er hvert år i april måned vært for den professionelle tennisturnering Monte-Carlo Masters, og i den anledning omdannes de tre baner foran klubhuset til hovedarenaen Court Rainier III med plads til 10.200 tilskuere.

Derudover stiller klubben bl.a. følgende faciliteter til rådighed for sine medlemmer:
 To restauranter.
 To squashbaner.
 Fitnesslokale.
 Swimmingpool.
 Wellnesområde med sauna og jacuzzi.
 Bridge-lokale.
 Snooker-lokale.

Kilder 
 Monte-Carlo Country Club  

Tennis i Frankrig
Idrætsanlæg i Frankrig
Tennisbaner
Tennisklubber
Kaukasisk

Kaukasisk kan referere til flere artikler:

 Kaukasus – en bjergkæde mellem Europa og Asien
 Kaukasien – landområdet omkring Kaukasus
 Kaukasiske sprog – en gruppe af sprog, der tales i Kaukasien
 Den kaukaside race
The Underdog (Morten Nørgaard sang)

"The Underdog" er første single fra den danske sanger Morten Nørgaard, vinderen af X Factor 2017. Hans vindersingle var ude på de danske musiktjenester den 24. marts. 2017 efter semifinalen. Sangen var skrevet af Anders Grahn, Max Ulver, Oliver McEwan, Rasmus Seebach og Ankerstjerne og produceret af Oliver McEwan, Nicky Furdal, Rasmus Seebach & Ankerstjerne.

Kilder 

X Factor (Danmark)
Singler fra 2017
Ernst Kolthoff

Ernst Vilhelm Kolthoff (født 20. juli 1809 i Hamborg, død 8. februar 1890) var en dansk præst. Han var gift med en søsterdatter til professor H.N. Clausen. 

Slægten Kolthoff stammede fra byen Koltoft i Angel. 6 år gammel kom han, efter et kort ophold i Holsten, til København, og 1825 blev han privat dimitteret til universitetet. I 1830 underkastede han sig den teologiske embedseksamen med karakteren egregie, og derpå var han en tid lang lærer, først ved Sorø Akademis skole, senere ved Landkadetakademiet. I 1834 vandt han den teologiske licentiatgrad for en afhandling om apostelen Johannes' forfatterskab til Apokalypsen, og efter disputatsen rejste han til Tyskland, hvor han især slog sig ned i Bonn, München og Berlin. Da han var kommen hjem, holdt han som privatdocent forelæsninger ved universitetet, indtil han 1837 blev kaldet til 2. residerende kapellan ved Frue Kirke i København. I 1841 gjorde han en rejse til Italien, Schweits, Frankrig og Belgien. 

I 1843 blev han 2. residerende kapellan ved Holmens Kirke i København, 1845 residerende kapellan ved Helligaandskirken sammesteds. I 1852 forsvarede han for den teologiske doktorgrad en afhandling om de paulinske breves bidrag til skildringen af Jesu liv, og 1856 blev han udnævnt til sognepræst ved Helligaandskirken. Fra dette embede søgte han afsked 1880 og opholdt sig siden i København indtil sin død. Kolthoff har udgivet et par prædikensamlinger (1842 og 1843), og det var ham, der 1844 i Københavns gejstlige konvent foreslog nedsættelsen af en komité til overvejelse af salmebogssagen. Som medlem af denne tog han del i udarbejdelsen af det såkaldte "Prøvehæfte" (1845), og senere var han en kort tid med i den komité, der skulle udarbejde den nye salmebog.

Kilder 

 

Præster fra Danmark
Danskere i 1800-tallet
Personer fra Hamborg
Evjen Station

Evjen Station (Evjen holdeplass) var en jernbanestation på Bergensbanen, der lå i Ringerike kommune i Norge.

Stationen blev oprettet som trinbræt 15. maj 1930, et år hvor der også blev oprettet flere andre af slagsen på strækningen mellem Hønefoss og Sokna. De blev nedlagt igen 31. maj 1970.

Litteratur

Eksterne henvisninger 

Stationer på Bergensbanen
Nedlagte jernbanestationer i Norge
Etableret i 1930
Ophørt i 1970
Sønsteby Station

Sønsteby Station (Sønsteby holdeplass) var en jernbanestation på Bergensbanen, der lå i Flå kommune i Norge.

Stationen blev oprettet som trinbræt 2. juni 1930. Betjeningen med persontog ophørte 23. maj 1982, og 3. juni 1984 blev stationen nedlagt formelt.

Litteratur

Eksterne henvisninger 

Stationer på Bergensbanen
Nedlagte jernbanestationer i Norge
Etableret i 1930
Ophørt i 1984
Jernbanestationer i Viken
Ørgenvika Station

Ørgenvika Station (Ørgenvika stasjon) var en jernbanestation på Bergensbanen, der lå i Krødsherad kommune i Norge.

Ørgenvika blev oprindeligt etableret som et krydsningsspor i forbindelse med banens åbning 1. december 1909. 1. februar 1911 blev der etableret en holdeplads, der blev opgraderet til station i 1918. Indtil april 1921 hed stationen Ørjenviken. I 1914/1915 var der 1.998 passagerer, et tal der i 1919/1920 var steget til 2.330.

Stationen fik sikringsanlæg 18. september 1970. Betjeningen med persontog ophørte 23. maj 1982, og 4. april 1986 blev stationen nedlagt, fordi den fjernstyrede Trolldalen Station overtog funktionen som krydsningsspor. Ørgenvika havde tunnel i begge ender af stationen, hvilket gjorde det vanskeligt at forlænge krydsningssporet i modsætning til Trolldalen.

Litteratur

Eksterne henvisninger

Noter 

Stationer på Bergensbanen
Nedlagte jernbanestationer i Norge
Etableret i 1909
Ophørt i 1986
Jernbanestationer i Viken
Caspar Hermann Sandhagen

Caspar Hermann Sandhagen (født 22. oktober 1639 i Borgholzhausen i Westfalen, død 17. juni 1697 i Kiel) var en tysk præst. 

Fra gymnasiet i Osnabrück kom Sandhagen 1657 til Universitetet i Rostock. I 1665 blev han ansat ved skolen i Bielefeld, hvis rektor han blev 1667. Der fra kaldedes han til superintendent i Lyneborg 1672. Hertug Christian Albrecht af Gottorp udnævnte ham 1684 til overhofprædikant og generalsuperintendent. Men samtidig udbrød krigen mellem Danmark og Gottorp, og Christian V inddrog den gottorpske del af Sønderjylland under Kronen. Sandhagen kunne derfor først tiltræde sit embede efter fredslutningen 1689. Tillige havde han fået bestyrelsen af flere holstenske provstier. Da Sandhagen i maj 1696 sendte præsterne en udlægning af profeten Mikas 7. kapitel til brug ved de anordnede bededage, udgav generalsuperintendenten i den kongelige del af Slesvig, Josua Schwartz, et skrift (1697), hvori han søgte at påvise, at Sandhagen i sin udlægning gjorde sig skyldig i kiliastiske sværmerier. Imidlertid var Sandhagen bleven syg på en visitats og lod sig bringe til Kiel. Her samlede han det teologiske fakultet om sit dødsleje og erklærede højtidelig, at Schwartz havde gjort ham uret. Striden om Sandhagens kiliasme fortsattes adskillige år efter hans død ved en del mere eller mindre heftige polemiske skrifter. Sandhagen var almindelig anset som en af sin tids dygtigste Bibelforskere, og en række navnkundige teologer giver ham berømmelige vidnesbyrd i så henseende. Særlig i hans Lyneborger-embedstid drog mange til ham for at sætte sig som disciple ved hans fødder. A.H. Francke fik her sin første gennemgribende opvækkelse. Den danske hofpræst F.J. Lütkens plejede at sige: "Jeg er en Bibelmand, det har Sandhagen lært 
mig". Også Spener følte sig i stor taknemmelighedsgæld til ham. Uheldigst træder han op ved sit vægelsind lige over for den bekendte mystiker Johann Wilhelm Petersen, som blev hans eftermand i Lyneborg, men hvem han i begyndelsen ikke ville vige pladsen for, skønt han havde holdt sin afskedsprædiken og selv havde givet anvisning på denne efterfølger. Han har udgivet adskillige skrifter i eksegetisk og kateketisk retning foruden en del prædikener, deriblandt ligprædiken over hertug Christian Albrecht (1695).

Kilder 

  

Præster fra Tyskland
Tyskere i 1600-tallet
Tour of California for kvinder 2017

Tour of California for kvinder 2017 var den 3. udgave af cykelløbet Tour of California for kvinder. Løbet er en del af UCI Women's World Tour og arrangeres den 11. maj 2017.

Hold og cyklere

Etaperne

1. etape

2. etape

3. etape

4. etape

Resultater

Eksterne henvisninger 
 

2017
Cykelløb i 2017
Korskirken (Oslo)

Korskirken var en lille menighedskirke for den nordlige del af middelalderens Oslo. Ruinene af kirken findes i Ruinparken i Gamlebyen.

Historie 
Det er uvist præcis hvornår kirken blev bygget. Kirken ikke er nævnt i kilderne om kampene i Oslo i 1240 mellem kong Håkon Håkonsson og hertug Skule, og det tyder på at den er yngre. I 1989 blev der fundet en runestav, dateret til første halvdel af 1200-tallet, hvor navnet Korskirken forekommer, og det peger i retning af at den kan være ældre end 1240. Da kirken blev bygget har den ligget længst mod nord i byen, for bymæssig bebyggelse nord for kirken kom i anden halvdel af 1200-tallet og på 1300-tallet.

Korskirken havde indgang fra vest, fra kirkegården. I tillæg fandtes en indgang direkte til koret fra sydsiden. Ruinen indeholder de nederste dele af sydportalen i koret og man kan se rester af det oprindelige alterfundamentet. Omkring kirken findes rester af kirkegårdsmuren. 

Området med ruinen var en del af St. Halvards plass indtil 1918, da bystyret vedtog at anlægge Minneparken (åbnet i 1932, også kaldet Ruinparken). Arkitekt og arkæolog Gerhard Fischer ledede udgravninger i 1920'erne, hvor Korskirken blev afdækket i 1922.

Se også 
 Hallvardskatedralen

Referencer

Litteratur  
 Erik Schia: Oslo innerst i Viken. Liv og virke i middelalderbyen. Oslo: Aschehoug, 1991

Eksterne henvisninger 

 

Ruiner i Norge
Kirker i Oslo
Kim Skotte

Kim Skotte, født Kim Skotte Christensen, (født 1. juli 1957 i Søborg) er en dansk journalist og forfatter.

Skotte blev oprindeligt uddannet som lærer fra Blaagaard Seminarium, og han læste siden filmvidenskab to år på Københavns Universitet. Han debuterede som forfatter med Den urimelige hastighed med hvilken tog skiller elskende i 1982, og året efter havde han en mindre rolle i filmen Rocking Silver. Han var ansat på Det Fri Aktuelt i perioden 1987-96, hvorefter han blev ansat på Politiken, som kulturskribent. Siden har han hovedsageligt anmeldt musik og film.

Han er medlem af bestyrelsen af Danske Filmkritikere, som uddeler Bodilprisen.

I 2005 udgav Skotte digtsamlingen Sensei forlader forstaden.

Bibliografi 
 Den urimelige hastighed med hvilken tog skiller elskende (1982)
 To vejrbidte guest stars (1984)
 Salto mortale (1986)
 Sensei forlader forstaden (2005)

Filmografi 
 Rocking Silver (1983)

Referencer 

Journalister fra Danmark
Journalister ved Politiken
Personer i Kraks Blå Bog
Digtere fra Danmark
Frederikke Thøgersen

Frederikke Skjødt Thøgersen (født 24. juli 1995) er en dansk fodboldspiller, der spiller for Inter Milan i Serie A og Danmarks kvindefodboldlandshold. Hun boede i en periode i Århus, hvor hun studerede statskundskab ved Aarhus Universitet. Hun skrev i sommeren 2019 kontrakt med italienske Fiorentina.

I januar 2023 skiftede hun tilbage til italiensk fodbold for Inter Milan, efter en enkelt sæson i svenske FC Rosengård.

Landsholdskarriere 
Hun var en del af landsholdets trup til Algarve Cup i 2016 og 2017. Hun fik sin debut på A-landsholdet i et 2-0 nederlag mod Sverige den 5. marts 2014 ved Algarve Cup, da hun blev skiftet ind og spillede de sidste 16 minutter af kampen.

Hæder

Klub 
Fortuna Hjørring
 Elitedivisionen: Vinder 2014, 2016
 DBU's pokalturnering: Vinder 2016, 2019

Landshold 
Danmark U17
Bronze ved U17-EM

Individuel 
2014 - Årets talent

Referencer

Eksterne henvisninger 
 

Kvindelige fodboldlandsholdsspillere fra Danmark
Fodboldspillere fra Fortuna Hjørring
Fodboldspillere fra Fiorentina Women's F.C.
Midtbanespillere (fodbold)
Personer fra Thisted
Cathrinus Bang

Cathrinus Dorotheus Olivius Bang (født 10. juni 1822, død 4. juni 1898 i Kristiania) var en norsk litteraturhistoriker og professor i nordisk litteratur ved Universitetet i Kristiania.

Kilder 
 Norsk Forfatter-Lexikon 1814–1880.

Professorer fra Norge
Litteraturhistorikere fra Norge
Cathrinus
Amalie Grøn Hansen

Amalie Grøn Hansen (født den 30. oktober 1996 i Fredericia) er en dansk håndboldspiller, der spiller for HH Elite i Damehåndboldligaen. Hun har tidligere spillet flere sæsoner i Skanderborg Håndbold, både som senior- og ungdomsspiller. Fra 2016 til 2021, spillede hun for Viborg HK.

Grøn fik sin officielle debut på det danske B-landsholdet den 17. april 2016 mod , under ledelse af Allan Heine. Hun var også med til at vinde guld, ved U/19-VM 2016 i Rusland. Hun stod noteret for i alt 20 mål, under VM-turneringen.

Hun skiftede i sommeren 2021, på en etårig kontrakt med HH Elite.

Referencer

Eksterne henvisninger 

Håndboldspillere fra Danmark
Håndboldspillere fra Viborg HK
Håndboldspillere fra HH Elite
Håndboldspillere fra Skanderborg Håndbold
Hanna Daglund

Hanna Karin Daglund (født 3. april 1994 i Västerås) er en tidligere svensk håndboldspiller, der har spillet for Viborg HK, hvortil hun kom i sommeren 2017 fra Skuru IK. Hanna Daglund er målvogter. Hun har spillet 38 ungdomslandskampe for Sverige og var bl.a. med til at vinde guld ved U/20-VM i 2012; hun har været en del af bruttoholdet på seniorniveau siden efteråret 2016. Hun stoppede karrieren i sommeren 2019, efter vedvarende problemer med hjernerystelser.

Referencer

Eksterne henvisninger 
 

Håndboldspillere fra Sverige
Håndboldspillere fra Viborg HK
Johann Wilhelm Petersen

Johann Wilhelm Petersen (født 1. juni 1649 i Osnabrück, død 31. januar 1727) var en tysk teolog, af efterverdenen mest husket som ivrig kiliast.

Petersen blev efter et omskifteligt liv superintendent i Lyneborg 1688. Han var en from, men sværrmerisk mand, der sammen med sin ligesindede hustru, Eleonore von Merlau, og den bekendte Juliana von Asseburg troede sig få særlige guddommelige åbenbaringer. Hans lære om det tusindårige rige bragte ham i konflikt med de ortodokse og medførte hans afsættelse 1692. Som privatmand fortsatte han ihærdigt sit forfatterskab och forfægtede bland andet læren om "alle tings genoprettelse".

Kilder 

 

 

Teologer fra Tyskland
Tyskere i 1600-tallet
Tyskere i 1700-tallet
Personer fra Osnabrück
Hamburg European Open

Hamburg European Open er en tennisturnering for professionelle tennisspillere, der hvert år i juli måned afvikles på grusbaner i Am Rothenbaum i Hamborg, Tyskland. Turneringen er en del af ATP Tour, hvor den er kategoriseret som en ATP Tour 500-turnering, og WTA Tour, hvor den er placeret i kategorien WTA 250.

Turneringen fungerer som de åbne tyske mesterskaber i tennis, og mesterskabet er blevet spillet siden 1892. De første fem år var det kun åbent for tyske og østrigske spillere, men fra 1897 blev det åbnet for udenlandske spillere. Siden 1924 er turneringen blevet spillet i Am Rothenbaum i Hamborg. Til og med 1968 var mesterskabet forbeholdt amatørspillere, men fra 1969 var turneringen - i lighed med resten af tennisverdenen - blevet åbnet for professionelle spillere, og blev herefter afviklet under navnet German Open. I 1979 blev kvinderækkerne udskilt i en særskilt turnering, der blev spillet i Berlin, og som også kaldtes German Open, og som blev optaget på WTA Tour.

I 1997 kunne man over Center Court indvie et nybygget skydetag, der kan overdække banen i tilfælde af regnvejr. Turneringen blev til og med 2008 spillet i begyndelsen af maj som optakt til French Open, og den var kategoriseret som en af de ni store Masters Series-turneringer på ATP Tour, der rangerede umiddelbart under de fire grand slam-turneringer og ATP-slutspillet, men i 2009 blev turneringen nedgraderet til en ATP World Tour 500-turnering og samtidig flyttet til juli efter Wimbledon-mesterskaberne.

Spillesteder 

 1892-93: Eisenbahnverien auf dem Uhlenhorst i Hamborg.
 1894-97: Skiftevis i Eisenbahnverein vor dem Dammtor og Eisenbahnverein auf dem Uhlenhorst, begge i Hamborg.
 1898-1901: Bad Homburg vor der Höhe.
 1902-23: Skiftevis i Eisenbahnverein vor dem Dammtor og Eisenbahnverein auf dem Uhlenhorst, begge i Hamborg.
 Siden 1924: Am Rothenbaum, Hamborg.

Navne 

 Fra 1969: German Open.
 2001: Tennis Masters Series Hamburg.
 2002-2003: Tennis Masters Hamburg.
 2004: Masters Series Hamburg.
 2005-2008: Masters Series Hamburg presented by e.on Hanse
 2009: International German Open Hamburg.
 2010 German Open Tennis Championship.
 2011-2015: bet-at-home Open - German Tennis Championships.
 2016-2017: German Open - German Tennis Championships
 2018: German Tennis Championship.
 Siden 2019: Hamburg European Open.

Vindere og finalister

Herresingle

Vindere af flest titler

Finaler

Herredouble

Damesingle

Damedouble

Mixed double

Eksterne links 
 German Open   
 ATP World Tour - Hamburg European Open

Noter 

 
Etableret i 1892
European Open
Pointe de la Grande Vigie

Pointe de la Grande Vigie er det nordligste punkt på Grande-Terre i det franske oversøiske departement Guadeloupe, og dermed også det nordligste sted i Guadeloupe i det hele taget.

Det ligger omkring 6 kilometer nordøst for Anse-Bertrand, og er en klippehalvø med lodrette kalkstensklipper der er op til 80 meter høje, der minder om de østlige franske kyster Normandiet og Bretagne. Udsat for passatvinde og havsprøjt, har den en skarp og Xerofytisk vegetation, og der næsten ingen bebyggelse. Dens stejle klinter gør adgangen fra havet vanskelig.

I klart vejr er der fra Pointe de la Grande Vigie oen storslåetudsigt over Grande-Terre's lavland mod syd, og til øerne Montserrat, 80 kilometer mod nordvest, Antigua, 70 kilometer mod nord og La Désirade, 50 kilometer mod sydøst.

Eksterne kilder og henvisninger 

 Office de tourisme d'Anse Bertrand — Officiel site for Anse-Bertrand Turistkontor.

Guadeloupe
Camden market

Camden markets er en række sammenhængende markeder i Camden Town nær Hampstead Road slusen ved Regent's Canal (typisk omtalt som Camden Lock), der sammen bliver refereret til som "Camden Market" eller "Camden Lock". Blandt de mange produkter, der sælges i boderne er kunsthåndværk, tøj, bric-a-brac, antikviteter og fast food. Det er en af de fire mest populærer turistattraktioner i London, idet omkring 100.000 personer besøger stedet hver weekend.

Camden Market består af seks markeder som ligger op til hinanden, men organiseres separat:
 Camden Lock Market – fokuserer på kunsthåndværk, for det meste indendørs
 Stables Market – det største av de seks, hovedsageligt tøj og møbler men også en del andet
 Camden Canal Market – udendørsmarked, hovedsageligt tøj
 Buck Street Market – udendørsmarked, hovedsageligt tøj
 Electric Ballroom – indendørsmarked, holdes lørdag og søndag
 Inverness Street – traditionelt gademarked

Siden begyndelsen af 1900-tallet har der eksisteret et lille fødevaremarked Inverness Street i Camden Town. Fra 1974 begyndte der at blive afholdt ugentlige markeder med kunsthåndværk hver søndag nær Camden Lock, og det udviklede sig til et større kompleks af markeder. Markederne, der oprindeligt kun bestod af midlertidige stader, udviklede sig til mere permanente boder og faste butikker. Det traditionelle Inverness Street marked begyndte at miste stadepladser, da et lokalt supermarked åbnede, og halvvejs gennem 2013 var alle de oprindelige stader forsvundet, og var blevet erstattet med de nuværende boder.

Markedet blev oprindeligt kun afholdt om søndagen, hvilket fortsat er den primære handelsdag. Om lørdagen åbner mange dog alligevel, og en række af de handlende har åbent hele ugen, hvilket primært er dem med egentlige faste butikker.

Siden 2014 har den israelske milliardær Teddy Sagi opkøbt ejendomme Camden Markets, og i marts 2015 ejede han fire af de seks sektioner i markedet. Det forlod samtidig, at Sagi planlagde at investere omkring £300 millioner i at udvikle markedsområdet i 2018.

Se også 
 Borough Market
 Camden Passage
 Portobello Road Market

Referencer

Eksterne henvisninger 

 Eyewitness accounts of the fire
 
 Camden Market website
 Camden Town Online
 Camden goods depot development from 1839
 Edmund Yates, 1879 – Of the Parcels-Delivery Company and Pickfords 
 Camden Lock and the Market, the book 

Camden
Kultur i London
Seværdigheder i London
Markeder i London